
URBANISM ȘI AMENAJAREA TERITORIULUI

Nr. 1624 din 14.03.2025
la Proiectul de hotărâre privind prelungirea valabilităţii Planului Urbanistic General (P.U.G.) al Comunei Liebling aprobat prin Hotărârea Consiliului Local Liebling nr.16/31.05.2011 și prelungit ulterior prin Hotărârea Consiliului Local Liebling nr.18/01.11.2016, până la intrarea în vigoare a noului Plan urbanistic general și a Regulamentului Local de Urbanism, dar nu mai târziu de data de 31.12.2026

În atenţia


CONSILIULUI LOCAL LIEBLING,
Subsemnatul Achim-Gheorghe BUGIU, inspector la Comaprtimentul Urbanism și Amenajarea Teritoriului în cadrul Primăriei Comunei Liebling, vă aduc la cunoștință următoarele:
- Legea nr. 50/1991 privind autorizarea executării lucrărilor de construcţii şi unele măsuri pentru realizarea locuinţelor, republicată (r1), cu modificările şi completările ulterioare, stipulează obligaţia administraţiei publice locale de a elibera certificate de urbanism şi autorizaţii de construire pe baza documentaţiilor de urbanism şi amenajarea teritoriului aprobate conform legii;
- Legea nr. 350/2001 privind amenajarea teritoriului şi urbanismului, cu modificările şi completările ulterioare, prevede că:
- „Gestionarea spaţială a teritoriului ţării constituie o activitate obligatorie, continuă şi de perspectivă, desfăşurată în interesul colectivităţilor care îl folosesc, în concordanţă cu valorile şi aspiraţiile societăţii şi cu cerinţele întegrării în spaţiul european.” (art. 2 alin.1);
- „Gestionarea se realizează prin intermediul amenajării teritoriului şi al urbanismului, care constituie ansambluri de activităţi complexe de interes general ce contribuie la dezvoltarea spaţială echilibrată la protecţia patrimoniului natural şi construit, la îmbunătăţirea condiţiilor de viaţă în localităţile urbane şi rurale, precum şi la asigurarea coeziunii teritoriale la nivel regional, naţional şi european” (art. 2 alin. 3); 
- „Autorităţile administraţiei publice centrale şi locale răspund, potrivit prezentei legi, de activitatea de amenajare a teritoriului şi de urbanism” (art. 6); 
- „Perioada de valabilitate a documentaţiilor de amenajare a teritoriului şi de urbanism se stabileşte de către autoritatea administraţiei publice locale abilitară să aprobe documentaţia, în conformitate cu gradul de complexitate şi cu prevederile acesteia.” (art. 56 alin. 4).

Necesitatea prelungirii PUG rezultă și din prevederile art. 46 alin. (1) din Legea nr. 350/2001 privind amenajarea teritoriului și urbanismul și de elaborare și actualizare a documentațiilor de urbanism, cu modificările și completările ulterioare, text care prevede: PUG are atât caracter director și strategic cât și caracter de reglementare și reprezintă principalul instrument de planificare operațională, constituind baza legală pentru realizarea programelor și acțiunilor de dezvoltare...și alin 1 ind. 3: termenul de valabilitate a PUG se prelungește prin hotărâre de Consiliu Local, până la intrarea în vigoare a noului PUG, cu condiția inițierii demersurilor de elaborare/actualizare a PUG înainte de expirarea termenului de valabilitate.

În situaţia neactualizării documentaţiilor de urbanism până la expirarea termenelor de valabilitate prevăzute prin hotărârile de aprobare a acestora, conform legii, eliberarea autorizaţiilor de construire/desfiinţare se suspendă. Pentru prevenirea acestei situaţii, ţinând cont de faptul că:

- un Plan Urbanistic General are o perioadă de valabilitate de 10 ani, perioadă care expira la data de 27.12.2012, acesta fiind prelungit în conformitate cu prevederile art. 46 al Legii nr. 350/2001 aşa cum a fost modificat şi completat prin pct. 22 al art. I din O.U.G. nr. 7/2011, iar ulterior fiind prelungit în conformitate cu prevederile art. II al O.U.G. nr. 85/2012, ale Legii nr. 303/2015 pentru modificarea art. 46 din legea nr. 350/2001, art. II și ale art. I din O.G. nr. 33/2023 privind prorogarea unor termene în domeniul urbanismului și al construcțiilor (prin acest act normativ, termenul de valabilitate a planurilor de urbanism generale elaborate şi aprobate până în anul 2003 a fost prelungit până la data de 30 decembrie 2026);

- noul PUG se află în faza procedurilor de realizare;

- pentru asigurarea continuităţii şi coerenţei activităţii administraţiei publice locale în îndeplinirea atribuţiilor ce îi revin prin lege în domeniul amenajării teritoriului şi al urbanismului pe teritoriul Comunei Liebling este necesară o nouă prelungire a PUG-ului existent, în conformitate cu prevederile art. I alin. (1) din O.G. nr. 33/24.08.2023 privind prorogarea unor termene în domeniul urbanismului și al construcțiilor, care arată că: „Termenul prevăzut la art. II din Ordonanța de urgență a Guvernului nr. 85/2012 pentru modificarea alin. (13) al art. 46 din Legea nr. 350/2001 privind amenajarea teritoriului și urbanismul, publicată în Monitorul Oficial al României, Partea I, nr. 845 din 13 decembrie 2012, aprobată prin Legea nr. 131/2013, astfel cum a fost modificată prin Legea nr. 303/2015, publicată în Monitorul Oficial al României, Partea I, nr. 898 din 3 decembrie 2015, se prorogă până la data de 31 decembrie 2026”;
- având în vedere că valabilitatea PUG al Comunei Liebling a expirat, consider oportună prelungirea valabilității acestuia până la data aprobării noului PUG și a noului RLU și propun spre dezbatere și aprobare Proiectul de hotărâre privind prelungirea valabilităţii Planului Urbanistic General (P.U.G.) al Comunei Liebling aprobat prin Hotărârea Consiliului Local Liebling nr. 16/31.05.2011 și prelungit ulterior prin Hotărârea Consiliului Local Liebling nr. 18/01.11.2016, până la intrarea în vigoare a noului Plan urbanistic general și a Regulamentului Local de Urbanism, dar nu mai târziu de data de 31.12.2026.

Inspector urbanism,

Achim-Gheorghe BUGIU

